Ernie Zakri

Nur Ernie Shahirah Zakri (lahir 23 Jun 1992) merupakan seorang penyanyi dan pelakon wanita Malaysia. Beliau merupakan juara pertandingan Bintang RTM edisi 2009. Pada tahun 2018, beliau bersama rakan duet Syamel, memenangi anugerah Vokal Terbaik Anugerah Juara Lagu ke-32. Selain itu, beliau merupakan bekas guru muzik di Akademi Muzik Bentley di Mutiara Damansara, Petaling Jaya.

Kehidupan awal
Ernie Zakri dilahirkan pada 23 Jun 1992 di Kuala Lumpur. Beliau mendapat pendidikan di SMK (P) Methodist, Kuala Lumpur, kemudian memperoleh ijazah Muzik di Universiti Teknologi MARA (UiTM) kampus Shah Alam. Beliau juga memegang Ijazah Muzik di Universiti Malaya (UM). Ibu Ernie, Rafiaah Mohamed merupakan sepupu kepada dua penyanyi tersohor negara, Ziana Zain dan Anuar Zain. Bapa Ernie, Zakri Ahmad merupakan pemain dram kumpulan Kilat.

Kerjaya
Setelah menjuarai pertandingan Bintang RTM 2009, kerjaya Ernie sebagai penyanyi tanah air seolah senyap buat seketika walaupun setelah beliau menerbitkan album berjudul "Sinaran" pada tahun 2011. Nama Ernie menjadi popular menerusi program Duo Star dengan gandingan Syamel.

Selain fokus dalam mengusahakan kerjayanya sebagai penyanyi, Ernie juga merupakan seorang guru vokal. Sehingga kini, kelas vokal anjurannya mendapat sambutan baik termasuklah juga daripada rakan artis yang pernah mengikuti kelas vokalnya. Antara rakan artis yang juga merupakan pelajar beliau termasuklah Siti Nordiana, Siti Sarah Raisuddin, Amira Othman dan Azza Elite. Pada tahun 2015, Ernie muncul dengan single "Takkan Pudar" hasil ciptaan Akir dari kumpulan Hyper Act, ia menjadi lagu tema drama "Hati Perempuan" di TV3.

Ernie juga telah diberi kepercayaan dalam menjadi pelatih dan guru vokal untuk peserta program Big Stage 2018 anjuran Astro. Ernie pernah berlakon dalam satu telefilem istimewa Aidilfitri di samping Tomok.

Berikutan kejayaan kerjasama mereka, duo ini mengeluarkan single duet kedua mereka, "Takkan Terlerai" pada April 2019. Beliau juga terpilih untuk meminjamkan suara Bawang Merah dan Bawang Putih dalam filem animasi, "Upin & Ipin: Keris Siamang Tunggal". Ernie memulakan kerjaya lakonan menerusi drama "Suri Katriana" yang disiarkan di Astro Prima. Pada November 2019, singlenya "Ku Bersuara" terpilih sebagai finalis Anugerah Juara Lagu ke-34.

Pada Julai 2020, Ernie melancarkan single terbaharunya, "Boneka". Lagu ini ialah hasil nukilan oleh Omar K, Firdaus Rahmat dan Iqie Hugh, berkisarkan tentang kekuatan seseorang individu selepas putus cinta dengan pasangannya. Ini menjadi muzik video pertamanya di mana beliau mula memakai hijab.

Pada Disember, Ernie dan Syamel menubuhkan kafe Setable yang beroperasi di Danau Kota. Pada Mac 2021, Ernie berjaya mara ke Anugerah Juara Lagu ke-35 dengan membawa lagu Gundah yang ditulis dan dihasilkan oleh Ernie sendiri bersama Sharon Paul dan Ernie memenangi Anugerah Vokal Terbaik pada Anugerah Juara Lagu ke-35

Kehidupan peribadi
Pada tahun 2020, beliau mula bertudung selepas mengumumkan penampilan terbaharunya di Instagram. Pada 16 Ogos 2020, beliau bertunang dengan rakan penyanyi, Syamel dan berkahwin pada 26 Mac 2021.

Vokal

Profil vokal
Ernie Zakri memiliki jenis suara Lyrical Soprano iaitu suara yang berada di kawasan julat vokal yang tinggi hingga ke not (E6) . Beliau sering meraih pujian kerana penggunaan teknik vokal yang sihat dan seimbang. Beliau juga mampu menyanyikan not-not tinggi didampingi getaran vibrato yang stabil seperti yang didemonstrasikan dalam lagu "My All". Tidak kurang daripada itu beliau mahir memanipulasikan variasi dinamik dalam nyanyian. Oleh itu, beliau mendapat jolokan "Ariana Grande Malaysia" di kalangan netizen. Beliau juga mahir dalam nyanyian klasikal opera seperti dalam lagu Malaysia Prihatin, Ernie Zakri merupakan penyanyi asal lagu ini yang mana ia menjadi lagu tema Hari Kebangsaan yang Ke-63. Beliau juga sering menyanyikan lagu-lagu klasikal opera yang terkenal seperti Phantom Of The Opera. Beliau juga digelar sebagai "Queen of Headvoice Malaysia".

 Jenis suara: Lyrical Soprano

 Julat vokal: (D3 - C6 - F6 - C#7)

 Julat vokal yang disokong: (F3 - F5 - C#6)

 Not-not tinggi: 
C#6 (Headvoice) - Ku Bersuara | #AJL34

F5 (Heady Mix) -  Gundah | #AJL35

C6 (Headvoice) - Aku Cinta | #AJL32

A5 (Heady Mix) - Ikut Rentakku

E6 (Headvoice) - Jangan Marah

 Not rendah: Eb3 - Misteri

Maklumat Terkini Tentang Vokal
Ernie Zakri (sustain) not Bb6 dalam wisel (register).

Beliau juga mempunyai not kegemaran tersendiri yang mana ia sering dinyanyikan tanpa mengira teknik belting mahupun sekadar permainan headvoice. Not G5 , tetap menjadi pilihan untuk ditonjolkan dalam setiap lagu yang beliau nyanyikan.

Kolaborasi
Sepanjang kerjayanya, beliau telah berkolaborasi dengan ramai artis Malaysia, namun lebih dikenali menerusi gandingannya bersama Syamel.

Gandingan terbaharu beliau adalah bersama Hafiz Suip. dengan lagu duet Berakhirlah Pencarianku.

Diskografi

Album studio

Single

Lagu duet

Filemografi

Filem

Drama

Sitkom

Televisyen

Anugerah dan pencalonan

Catatan

Rujukan

Pautan luar 
 
 
 

Kelahiran 1992
Orang hidup
Orang dari Kuala Lumpur
Penyanyi wanita Malaysia
Orang Malaysia berketurunan Melayu
Muslim Malaysia
Peserta Bintang RTM
Penyanyi berbahasa Melayu
Alumni Universiti Teknologi MARA
Alumni Universiti Malaya